ⵎⵓⵃⵎⵎⴰⴷ ⵍⵎⵙⵄⵓⴷⵉ

ⵍⵎⵙⵄⵓⴷⵉ ⵎⵓⵃⵎⵎⴰⴷ ⴰⵎⴰⵔⴰ ⴷ ⵓⵎⴷⵢⴰⵣ ⴰⵎⵔⵔⵓⴽⵉ, ⵉⵍⵓⵍ ⴳ ⵓⵙⴳⴳⵯⴰⵙ ⵏ 1991 ⵖ ⵓⴷⵡⵡⴰⵕ ⵏ ⵓⵎⴷⵉⵖⵔ ⴳ ⵜⵙⴳⴰ ⵏ ⵜⵖⵉⵡⴰⵏⵜ ⵏ ⵜⵎⵣⴳⴰⴷⵉⵡⵉⵏ, ⵉⵍⵍⴰⵏ ⴳ ⵜⵇⴱⵉⵍⵜ ⵏ ⵉⵍⴱⵏⵙⵉⵔⵏ ⵜⴰⵙⴳⴰ ⵏ ⵉⵎⵉ ⵏ ⵜⴰⵏⵓⵜ, ⵛⵉⵛⴰⵡⴰ.

ⵉⴳ ⴰⵙⴷⴰⵡⵉ ⵖ ⵜⵎⴰⵙⵙⴰⵏⵉⵏ ⵜⴰⵙⵓⵙⵢⵓⵍⵓⵊⵉⵢⵉⵏ ⴳ ⵜⵙⴷⴰⵡⵉⵜ ⵏ ⵉⴱⵏ ⵣⵓⵀⵔ ⴳ ⵓⴳⴰⴷⵉⵔ.

ⵜⵉⵙⵎⵖⵓⵔⵉⵏ
ⵢⵓⵔⴰ ⵙⴰ ⵏ  ⵉⴷⵍⵉⵙⵏ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ, ⴷ ⴽⵉⴳⴰⵏ ⵏ ⵉⵎⴳⵔⴰⴷ  ⵖⵣⵣⵉⴼⵏⵉⵏ ⴳ ⵡⵉⴽⵉⴱⵉⴷⵢⴰ ⵜⴰⵎⴰⵣⵉⵖⵜ, ⵢⵓⵎⵥ ⴽⵉⴳⴰⵏ ⵏ ⵜⵙⵎⵖⵓⵔⵉⵏ ⵜⵉⵏⴰⵎⵓⵔⵉⵏ.

 ⵢⵓⵎⵥ ⵜⴰⵙⵎⵖⵓⵔⵜ ⵏ ⵜⴱⴰⴷⵓⵜ ⴷⵓⵣⵉⵎ  ⵖ ⵓⵙⴳⴳⵯⴰⵙ ⵏ 2012, ⵖ ⵜⵙⴽⵍⴰ ⵏ ⵉⵄⵔⵔⵉⵎⵏ.
 ⵢⵓⵎⵥ ⵜⴰⵙⵎⵖⵓⵔⵜ ⵏ ⵜⵣⵍⵖⴰ ⵏ ⵜⵉⵔⵔⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ ⵖ ⵓⵙⴳⴳⵯⴰⵙ ⵏ 2019.
 ⵢⵓⵎⵥ  ⵜⴰⵙⵎⵖⵓⵔⵜ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ ⴰⵙⴳⴳⵯⴰⵙ ⵏ 2020.
 ⵢⵓⵎⵥ ⵜⴰⵙⵎⵖⵓⵔⵜ ⵏ ⵜⴰⵎⴰⵣⵉⵖⵜ ⵏ ⵡⵉⴽⵉⴱⵉⴷⵢⴰ ⵜⴰⵎⴷⵔⴰⵡⵜ ⵍⵍⵉ ⵜⵙⵙⵓⴼⵖ ⵜⴽⴰⴷⵉⵎⵉⵜ ⵏ ⵜⴳⵍⴷⵉⵜ ⵏ ⵍⵎⵖⵔⵉⴱ ⴰⵙⴳⴳⵯⴰⵙ ⵏ 2022.

ⵉⴷⵍⵉⵙⵏ
ⵉⴷⵍⵉⵙⵏ ⵍⵍⵉ ⵢⵓⵔⴰ ⵓⵎⴰⵔⴰ ⴰⵎⴰⵣⵉⵖ ⵍⵎⵙⵄⵓⴷⵉ ⵎⵓⵃⵎⵎⴰⴷ:

 ⴰⴷⵍⵉⵙ ⵏ ⵜⵎⵣⴳⵓⵏⵜ - ⵜⴰⵢⴷⵔⵜ ⵏ ⵓⵙⵡⵉⵏⴳⵎ - ⴷ ⵉⴼⴼⵖ ⵏⵏ ⵖ ⵓⵙⴳⴳⵯⴰⵙ ⵏ 2019, ⵜⵙⵙⵓⴼⵖ ⵜ ⵉⴷ ⵜⵣⵍⵖⴰ ⵏ ⵜⵉⵔⵔⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ. ⵍⵍⵉ ⵢⵓⵎⵥⵏ ⵜⴰⵙⵎⵖⵓⵔⵜ ⵏ ⵜⵙⴽⵍⴰ ⵜⴰⵎⴰⵣⵉⵖⵜ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ, ⵖ ⵓⵙⴳⴳⵯⴰⵙ ⵏ 2020, ⵖ ⴰⵏⴰⵡ ⵏ ⵜⵙⴽⵍⴰ ⵏ ⵓⵎⵥⵢⴰⵏ.
 ⴰⴷⵍⵉⵙ ⵏ ⵜⵓⵍⵍⵉⵙⵉⵏ ⵜⵉⵎⴰⵣⵉⵖⵉⵏ ⵉⴳⵣⵣⵓⵍⵏ - ⵉⵅⴼ ⵏ ⵓⵏⴳⵉ - ⴷ ⵉⴼⴼⵖ ⵏⵏ ⵖ ⵓⵙⴳⴳⵯⴰⵙ ⵏ 2021, ⵉⵙⵙⵓⴼⵖ ⵜ ⵉⴷ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ, ⵉⵙⵎⴰⵏ 18 ⵏ ⵜⵓⵍⵍⵉⵙⵜ ⵜⴰⵎⴰⵣⵉⵖⵜ ⴱⴹⴰⵏ ⵜ ⴰⵡⴰⵍ ⴼ ⴽⵉⴳⴰⵏ ⵏ ⵓⵏⵜⵉⵎⵏ ⵉⵎⴰⵢⵏⵓⵜⵏ.
 ⴰⴷⵍⵉⵙ ⵏ ⵜⵎⴷⵢⴰⵣⵉⵏ - ⴰⵎⵡⴰⵏ ⵏ ⵡⴰⵡⴰⵍ - ⵉⴼⴼⵖ ⴷ ⵖ ⵓⵙⴳⴳⵯⴰⵙ ⵏ 2015, ⵢⵓⵎⵥ ⵜⴰⵙⵎⵖⵓⵔⵜ ⵏ ⵜⴱⴰⴷⵓⵜ ⵜⵉⵙ ⵙⵏⴰⵜ ⵏ ⵓⵙⵏⴼⵍⵓⵍ ⵏ ⵜⵙⴽⵍⴰ ⵏ ⵉⵄⵔⵔⵉⵎⵏ  ⵖ ⵓⵙⴳⴳⵯⴰⵙ ⵏ 2013. ⵉⵙⵎⴰⵏ ⴽⵉⴳⴰⵏ ⵏ ⵜⵎⴷⵢⴰⵣⵉⵏ ⵉⵙⴰⵡⴰⵍⵏ ⴼ ⴽⵕⴰⴹ ⵡⴰⵏⵜⵉⵎⵏ : ⵜⴰⵎⴰⴳⵉⵜ - ⵜⵓⴷⵔⵜ - ⵜⴰⵢⵔⵉ.

ⵉⵙⴰⵖⵓⵍⵏ
 Amwan wawal – Muḥmmad Lmsɛudi - Tirra.net
https://web.archive.org/web/20240228052000/https://biblio.ircam.ma/opac_css/index.php?lvl=author_see&id=16663
http://www.bnrm.ma/bnrm/images/Bibliographie_livres-2015.pdf
https://www.youtube.com/watch?v=2gV-vhcJRhg
https://www.dailymotion.com/video/x11a1j1